CELEX: 32011R0515
Language: bg
Date: 2011-05-25 00:00:00
Title: Регламент за изпълнение (ЕС) № 515/2011 на Комисията от 25 май 2011 година относно разрешителното за витамин B 6 като фуражна добавка за всички видове животни  Текст от значение за ЕИП

26.5.2011   
            
            
               BG
            
            
               Официален вестник на Европейския съюз
            
            
               L 138/40
            
         РЕГЛАМЕНТ ЗА ИЗПЪЛНЕНИЕ (ЕС) № 515/2011 НА КОМИСИЯТА
   от 25 май 2011 година
   относно разрешителното за витамин B6 като фуражна добавка за всички видове животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаване на разрешително за използването на добавки при храненето на животните, както и основанията и процедурите за предоставянето на такова разрешително. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
            
         
               (2)
            
            
               С Директива 70/524/ЕИО беше разрешено използването на витамин B6 като фуражна добавка за всички видове животни за неограничен период, като част от групата „Витамини, провитамини и химически добре дефинирани вещества, които имат подобен ефект“. Впоследствие посочената добавка беше вписана в Регистъра на фуражните добавки като съществуващ продукт в съответствие с член 10, параграф 1 от Регламент (ЕО) № 1831/2003.
            
         
               (3)
            
            
               В съответствие с член 10, параграф 2 от Регламент (ЕО) № 1831/2003 във връзка с член 7 от посочения регламент беше подадено заявление за извършване на повторна оценка на витамин B6 като фуражна добавка за всички видове животни с искане добавката да бъде класифицирана в категорията „хранителни добавки“. Заявлението беше придружено от данните и документите, изисквани по член 7, параграф 3 от Регламент (ЕО) № 1831/2003.
            
         
               (4)
            
            
               Европейският орган за безопасност на храните („Органът“) заключи в становището си от 9 ноември 2010 г., че при предложените условия на употреба витамин B6 не се отразява неблагоприятно върху здравето на животните, здравето на потребителите или върху околната среда (3). Той също така провери доклада за метода за анализ на фуражната добавка във фуражите, представен от референтната лаборатория за фуражни добавки, създадена с Регламент (ЕО) № 1831/2003.
            
         
               (5)
            
            
               Оценката за витамин B6 показва, че условията за разрешителното, определени в член 5 от Регламент (ЕО) № 1831/2003, са изпълнени. Поради това използването на добавката следва да бъде разрешено съгласно предвиденото в приложението към настоящия регламент.
            
         
               (6)
            
            
               Тъй като промените по отношение на условията на разрешителното не се дължат на причини, свързани с безопасността, е целесъобразно да се предвиди преходен период за използването до изчерпване на съществуващите складови наличности от премикси и комбинирани фуражи, които съдържат тази добавка.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, описан в приложението, принадлежащ към категорията „хранителни добавки“, се разрешава като добавка при храненето на животните при условията, посочени в същото приложение.
   Член 2
   Пускането на пазара и употребата на фуражи, които съдържат витамин B6 и които са етикетирани в съответствие с Директива 70/524/ЕИО или Регламент (ЕО) № 1831/2003, може да продължи до изчерпване на складовите наличности.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 май 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 270, 14.12.1970 г., стр. 1.
   
      (3)  EFSA Journal 2010 г.; 8(12):1917.
   
      ПРИЛОЖЕНИЕ
      
                  Идентификационен номер на добавката
               
               
                  Добавка
               
               
                  Химична формула, описание, аналитични методи
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други условия
               
               
                  Срок на разрешителното
               
            
                  
                     Хранителни добавки: Витамини, провитамини и химически добре дефинирани вещества със сходно въздействие
                  
               
            
                  3a831
               
               
                  Витамин B6/пиридоксин хидрохлорид
               
               
                  
                               
                           
                           
                              
                                 Активно вещество
                              
                              пиридоксин хидрохлорид C8H11NO3.HCl
                              Критерии за чистота: не по-малко от 98,5 %;
                           
                        
                               
                           
                           
                              
                                 Аналитични методи
                                  (1)
                              
                              
                                          1.
                                       
                                       
                                          За определянето на витамин B6 във фуражни добавки: European Pharmacopoeia monograph (0245 — 7-о издание)
                                       
                                    
                                          2.
                                       
                                       
                                          За определянето на витамин B6 в премиксите: Обратнофазова високоефективна течна хроматография, придружена от UV определяне (RP-HPLC-UV) (2)
                                          
                                       
                                    
                        
               
                  Всички видове животни
               
               
                  —
               
               
                  —
               
               
                  —
               
               
                  
                              1.
                           
                           
                              В указанията за употреба на добавката и на премикса да се посочат температурата на съхранение, допустимата продължителност на съхранение и устойчивостта на гранулиране и във вода.
                           
                        
                              2.
                           
                           
                              Витамин B6/пиридоксин хидрохлорид може да се приема също и с питейна вода.
                           
                        
                              3.
                           
                           
                              За безопасността на потребителите: носене на предпазна дихателна маска, предпазни очила и ръкавици по време на работа.
                           
                        
               
                  15 юни 2021 г.
               
            
         (1)  Подробна информация относно аналитичните методи може да бъде намерена на интернет адреса на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.
      
         (2)  VDLUFA, Bd III, 13.9.1.